ได้รับ FW. Mail มาครับ(ไม่รู้ใครคิด) เห็นว่าหน้าตาสิ่งประดิษฐ์มันดูคุ้นตา เลยเอาให้ดูกันครับ
เผื่อมีใครสนใจทดลอง เพราะถ้าไม่workจริง อย่างน้อยก็รู้ว่าเจ้าหลอดกาแฟจะเอาไปทำอะไรต่อได้ หมอนอัจฉริยะจดจำสรีระของต้นคอผู้ใช้ได้ ด้วยหลอดกาแฟ!!!
ถ่ายรูปแล้วเมื่อย /ทำงาน เล่นคอม มาเหนื่อยล้า/นอนไม่หลับ/โรคภูมิแพ้ เราแก้ได้จ้ะง่ายๆแต่มันไฮเทค!!
ผมมีปัญหาเรื่องการนอนไม่หลับ เมื่อยคอเป็นประจำครับ
ไปเดินหาซื้อหมอนที่เหมาะกับตัวก็ไม่ค่อยได้ที่ถูกใจ มีครั้งนึง
ไปดูที่ห้าง เจอหมอนอัจฉริยะ(ตลกจัง เกิดเป็นหมอนยังฉลาด
ได้ด้วยเน๊อะ) อ่านดูทำจากยางพิเศษที่ใช้ กับเบาะนักบิน
อวกาศนาซ่า ลองนอนดู อืมก็ดีนะ คือมันยุบนุ่มแต่ไม่คืนตัวในทันใด
ทำให้รับข้อต่อของกระดูกได้พอดีกับสรีระ แต่แม่เจ้า
ราคามันใบละสามพันกว่า ซื้อไม่ลงจริงๆครับ
//
จนกระทั่งน้องสาวกลับมาจากญี่ปุ่นเล่าให้ฟังว่าที่นั่น เค้ามี
หมอนที่ทำจากหลอดกาแฟ เอามาหั่นๆ นอนสบายมากๆเลย
อืม...น่าสนสิงานนี้ ไม่ยากนินา บ้านเราหลอดเยอะแยะ
ปัญหาคือใครละจะตัด เรื่องนี้ไม่ยากถ้าเราตั้งใจ
หลอดที่ใช้แนะนำ หลอดสี เพราะจะแข็งแรงทนทาน คืนตัว
ได้ดีกว่าหลอดใสราคาถูก หลอดสีซื้อได้ที่แมคโครครับ ยกห่อ
มาเลย
แล้วก็ตัดครับ ดูหนัง ดูละคร ดูข่าว ก็นั่งตัด จะมีด หรือ
กรรไกร ก็ว่ากันไป ยาวซัก 1 เซน ก็พอ แล้วหาปลอกหมอน
เลือกที่มีซิปรูดปิด เผื่อเติม เผื่อเอาออก ถ้ามันสูงไป
เสร็จแล้วครับ ใบใหญ่ นอนกันสองคนเลย (เทียบขนาดกับ PDA)
นี่เป็นอีกใบ ใบเล็กลง หนุนได้คนนึงสบายๆ
ใบแบบนี้ทำให้คุณพ่อตาใบนึง ท่านติด ใจมากๆ ไปที่ไหนก็
ต้องเอาไปด้วย เพราะนอนหนุนสบายหัวดี
//
หลักการทำงาน ก็คือ หลอดกาแฟเมื่อมันรวมตัวกันมากๆ จะ
กลายเป็นช่องว่างอากาศอย่างดี เมื่อถูกกดทับ จะยุบตัว และ
ไม่มีการพองกลับในทันใด เวลาเรานอนแล้วขยับ จะรู้เลยว่า
มันพอดีกับต้นคอ คล้ายๆกับการปั้มป์กุญแจบนก้อนดินน้ำมัน
มันจะทิ้งร่องรอยกระดูกไว้ แถมไม่มีใยนุ่น เป็นที่อาศัยของไรฝุ่น
อาการภูมิแพ้ของผมจึงดีขึ้นไปด้วยครับ
//
ใช้มาตั้งแต่ต้นปีใหม่ คอนเฟริ์มว่า DIYนี้ใช้ได้จริงครับ